રાજકોટ, તા. ૧ર : જેતપુરના પેઢલા ગામે મગફળીની ગુણીઓમાં ધૂળ, માટી અને કાકરા ભેળવી કૌભાંડ આચરનાર ગુજકોકના મેનેજર મગન ઝાલાવડીયાની ફરીયાદની તપાસ દરમ્યાન ફરીયાદી પોતે ખરો ગુનેગાર હોવાનું ફલીત થતા તેઓની પોલીસ રીમાન્ડ માગવામાં આવી હતી જે રીમાન્ડ દરમ્યાનની પૂછપરછ વખતે રાજકોટના માર્કેટીંગ યાર્ડમાં રપ લાખ ગુણીઓ સળગ્યાના કૌભાંડમાં ગમન ઝાલાવડીયા પોતે સુત્રધાર હોવાનું જણાઇ આવતા તેમની સામે 'બી' ડીવી. પોલીસ સ્ટેશનમાં રાજકોટના ગુના અંગે જુદી ફરીયાદ નોંધી તેઓની પોલીસ રીમાન્ડની માગણી કરવામાં આવેલ હતી. આ રીમાન્ડ દરમ્યાન મગન ઝાલાવડીયાએ પોતાના જે સાગરીતો મારફત આગથી બચી ગયેલી ગુણીઓ સગેવગે કરેલ હતી તેઓની પણ પોલીસે ધરપકડ કરેલ હતી. આ તમામ સાગરીતોએ ૧૦ દિવસની રીમાન્ડ બાદ જામીન અરજી કરતા એડી. સેશન્સ જજ શ્રી વી.વી. પરમારે જામીન અરજીઓ રદ કરેલ હતી.